Diari Oficial de la Generalitat Valenciana


Sumari del DOGV 3971, del 02-04-2001 (2001/2617)

Bases per a la provisió de tres places d'agents de la Policia Local, dues per torn lliure i una per mobilitat, de l'Ajuntament de Burjassot.
--------------------------------------------------------------------------------------------------------------------------------------------

### Dades del document

Número de DOGV
:   3971

Data del DOGV
:   02-04-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/2617


Data del document
:   06-03-2001

Organisme emissor
:   Ajuntament de Burjassot

Tipus de document
:   Convocatòria

Descriptors 

:   * Burjassot
    * concurs administratiu
    * administració local
    * policia

Bases per a la provisió de tres places d'agents de la Policia Local, dues per torn lliure i una per mobilitat, de l'Ajuntament de Burjassot. [2001/X2617]
  
Pel present es fa públic que mitjançant Decret d'Alcaldia, de data 26 de febrer de 2001, s'ha resolt aprovar les bases que seguidament es transcriuen:
  
Bases per a la provisió de tres places d'agent, vacants en el cos de la Policia Local de Burjassot, més les vacants corresponents a l'oferta d'ocupació pública de 1999, en caso que es resolga el procediment de revisió d'ofici abans de les proves selectives.
  
1. Objecto de la convocatòria
  
És objecte d'aquesta convocatòria la provisió en propietat de tres places d'agents del la Policia Local de Burjassot, escala d'administració especial, subescala serveis especials, classe agent policia local i els seus auxiliars, enquadrades en l'escala bàsica, corresponents el nivell C de titulació. De les places convocades, dues seran proveïdes mitjançant oposició per torn lliure i una mitjançant concurs de mèrits per torn de mobilitat. Si la plaça ofertada a torn de mobilitat no fóra coberta per aquest procediment de selecció, incrementarà les que hagen de ser proveïdes per oposició lliure.
  
Aquestes tres places es corresponen a l'oferta d'ocupació pública de 2000. Això no obstant, si abans de la realització de les proves selectives es resolguera el procediment de revisió plantejat contra la convocatòria de dues places de guàrdia, corresponents a l'oferta d'ocupació pública de 1999, aquestes dues places incrementarien el nombre de vacants fins a cinc.
  
Una vegada cobertes places en propietat, la resta dels aspirants que hagen superat els exercicis passaran a constituir en el mateix ordre de la puntuació obtinguda una borsa de treball per cobrir les possibles baixes i/o vacants que es produesquen en un futur.
  
2. Condicions dels aspirants
  
Per a ser admesos a la realització de les proves que es convoquen, els aspirants hauran de reunir els requisits següents en la data en què acabe el termini de presentació d'instàncies:
  
2.1 Torn lliure
  
- Ser espanyol
  
- Estar en possessió del títol de Batxiller Superior, Formació Professional de Segon Grau o equivalent o haver superat les proves d'accés a la Universitat per a majors de 25 anys o equivalent, o complides les condicions per a obtenir-lo en la data en què acabe el termini de presentació d'instàncies; l'equivalència haurà de ser reconeguda com a tal per l'administració competent en cada cas concret i degudament acreditada en tal sentit pels aspirants.
  
- No patir malaltia o defecte físic que impedesca l'exercici de les funcions corresponents.
  
- Tenir una estatura mínima de 1,65 metres per als homes i 1,60 per a les dones.
  
- Tenir complits 18 anys d'edat sense excedir de l'edat de 30 anys. Només als efectes de l'edat màxima, se'n compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i els seus auxiliars.
  
- No haver estat separat mitjançant expedient disciplinari, del servei de l'Estat, de les comunitats autònomes, de les entitats locals o de qualsevol altra institució jurídica pública, ni trobar-se inhabilitat per a l'exercici de les funcions públiques.
  
- Posseir els permisos de conducció de vehicles A-2 i B-2 o, si fa el cas, A del Reial Decret 772/1997, de 30 de maig, pel qual s'aprova el Reglament General de Conductors, i B que habilite per a la conducció dels vehicles a què es refereix l'art. 7.3 de l'anterior Reial Decret 772/1997.
  
2.2 Torn de mobilitat
  
- Ser funcionari de carrera integrat en la subescala de serveis especials, agent del cos de policia local, de qualsevol dels municipis de la Comunitat Valenciana amb la categoria que es convoca.
  
- Haver romàs, almenys, dos anys com a funcionari de carrera en el lloc de treball des del qual concursa.
  
- Que no falten menys de 10 anys per a complir l'edat de jubilació forçosa.
  
- No patir cap malaltia ni defecte físic que li impedesca el normal exercici de les funcions pròpies de la seua escala i categoria, de conformitat amb el quadre d'exclusions mèdiques establert en les presents bases.
  
- No trobar-se suspès en ferm ni inhabilitat per a l'exercici de funcions públiques.
  
- Ser titular dels permisos de conducció de vehicles A-2 i B-2 o, si fa el cas, classe A del Reial Decret 772/1997, de 30 de maig, pel qual s'aprova el Reglament General de Conductors, i classe B, que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
3. Presentació d'instàncies i documentació annexa
  
Les instàncies sol·licitant de prendre part en l'oposició s'adreçaran a l'alcalde'president de l'Ajuntament, es presentaran al Registre General o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado. En les instàncies per a prendre part en aquesta convocatòria, els aspirants hauran d'indicar si concorren per torn lliure o concurs de mèrits per mobilitat. i hauran de manifestar que reuneixen tots i cadascun dels requisits exigits. A les instàncies s'acompanyarà:
  
a) Justificant d'haver ingressat a la Caixa Municipal, mitjançant ingrés bancari o resguard d'abonament si fa el cas per gir postal o telegràfic, els drets d'examen, que es fixen en 3.125 PTA. Els ingressos seran satisfets pels aspirants en el compte corrent a nom de l'Ajuntament de Burjassot, o mitjançant gir postal, segons estableix la Llei de Procediment Administratiu Comú. El justificant de pagament de la taxa haurà de presentar-se unit a la sol·licitud, o acompanyant còpia del resguard del gir postal. Els drets d'examen esmentats només seran retornats als qui no siguen admesos al procediment selectiu, per manca d'algun dels requisits exigits per a prendre-hi part.
  
b) Aquells que opten pel torn de mobilitat hauran de presentar la documentació acreditativa dels mèrits al·legats per l'aspirant, mitjançant el seu original o còpia compulsada. Aquesta documentació haurà d'acompanyar la instància en sobre tancat. No es tindrà en compte cap mèrit que no s'acredite en aqueix moment.
  
4. Admissió d'aspirants
  
Per tal de ser admesos a les proves selectives, hi haurà prou que els aspirants manifesten en la instància que reuneixen totes i cadascuna de les condicions exigides en aquestes bases, referides a la data d'acabament del termini de presentació, que hagen abonat els drets d'examen, i hagen aportat, si fa el cas, la documentació acreditativa dels mèrits al·legats.
  
Expirat el termini de presentació d'instàncies, mitjançant resolució de l'Alcaldia, s'aprovarà la llista d'aspirants admesos i exclosos dels diferents torns, que es farà pública en el Butlletí Oficial de la Província, Diari Oficial de la Generalitat Valenciana i al tauler d'anuncis de l'Ajuntament, i es concedirà un termini de deu dies a efectes de subsanació d'errades.
  
Transcorregut el termini esmentat sense que es formule reclamació, les llistes esmentades s'entendran definitives i l'Alcaldia resoldrà les reclamacions presentades.
  
En la resolució per la qual s'aproven les llistes, es determinarà el lloc, la data i l'hora de la realització de les proves prèvies.
  
5. Tribunal qualificador
  
1. El Tribunal qualificador estarà integrat pels membres següents, tots ells amb veu i vot:
  
President: l'alcalde'president de l'Ajuntament o regidor que delegue.
  
Secretari: el de la Corporació o funcionari que delegue, que actuarà a més a més com a vocal.
  
Vocals:
  
- La regidora de Governació o regidor que delegue
  
- Un representant del Professorat Oficial, designat per l'Institut Valencià de Seguretat Pública.
  
- L'intendent principal en cap del Cos de la Policia Local de Burjassot o, altrament, un funcionari de la Corporació d'igual o superior categoria.
  
- Un regidor nomenat per l'alcalde.
  
- Un representant de l'administració de la Generalitat Valenciana.
  
- Dos representants dels treballadors designats per les organitzacions sindicals més representatives
  
2. La designació dels membres del Tribunal inclourà la dels respectius suplents, i es farà pública juntament amb la llista d'admesos i d'exclosos, així com al tauler d'anuncis de l'Ajuntament.
  
3. La Corporació sol·licitarà dels òrgans corresponents, la designació dels respectius representants, que haurà d'efectuar-se en el termini dels 20 dies següents al de la recepció de la sol·licitud.
  
4. Els vocals del Tribunal posseiran igual o superior titulació acadèmica que l'exigida per als llocs de treball oferts.
  
5. El Tribunal no podrà constituir-se ni actuar sense l'assistència de la meitat més un dels seus membres, titulars o suplents.
  
6. El Tribunal podrà disposar la incorporació d'assessors especialistes a les sessions.
  
7. Els membres del tribunal podran abstenir-se o ser recusats, quan hi concórreguen les causes previstes legalment en els articles 28 i 29 de la vigent Llei de Procediment Administratiu (Llei 30/1992).
  
6. Inici i desenvolupament de l'oposició
  
L'ordre d'actuació dels aspirants que hagen de realitzar els corresponents exercicis que no puguen realitzar-se conjuntament, es determinarà mitjançant sorteig previ.
  
Els aspirants seran convocats en crida única, tret de casos de força major, degudament justificats i apreciats lliurement pel Tribunal. La no-presentació d'un aspirant en el moment de ser cridat a qualssevol de les proves obligatòries, determinarà automàticament el decaïment del seu dret de participar en el procés selectiu, per la qual cosa en quedarà exclòs.
  
El Tribunal podrà requerir els aspirants, en qualsevol moment, per tal que acrediten la seua identitat, per a la qual cosa hi hauran d'anar proveïts del DNI.
  
Una vegada començades les proves no caldrà la publicació dels successius anuncis de realització dels altres exercicis en el Butlletí Oficial de la Província i Diari Oficial de la Generalitat Valenciana, i en bastarà la publicació als taulers d'anuncis de l'Ajuntament, amb 12 hores d'antelació a l'inici d'aquestes, si es tracta del mateix exercici, o de 48, si es tracta d'un nou exercici.
  
7. Procediment de selecció. Oposició torn lliure
  
7.1 Fase prèvia. Abans de començar les proves de coneixement del temari, es practicarà un exercici o prova psicotècnica aptitudinal i de personalitat, i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte. La prova psicotècnica s'ajustarà als barems establerts en l'annex III i annex III/1/a de l'Ordre de la Conselleria d'Administració Pública, de 5 de desembre de 1994, i el reconeixement mèdic d'acord amb el que estableix l'Ordre de 22 de desembre de 1997, de la Conselleria de Presidència, per la qual modifica la de data 5 de desembre de 1994.
  
Fase d'oposició
  
7.2 Primer exercici. Proves físiques. De caràcter obligatori i eliminatori. Es qualificaran amb apte o no apte les proves d'aptitud física que posen de manifest la capacitat per a l'exercici del lloc de treball, amb el contingut i les marques que s'especifiquen en l'annex corresponent d'aquestes bases. Consistirà a superar almenys quatre de les recollides en l'annex I d'aquestes bases.
  
7.3 Segon exercici. De caràcter obligatori i eliminatori. Consistirà a desenvolupar per escrit durant un temps de 90 minuts, quatre temes triats pel Tribunal, un de cadascun dels grups primer a quart, ambdós inclosos, que integren el temari annex II. Aquests temes seran llegits en sessió pública davant del tribunal, que podrà formular les preguntes o els aclariments que hi considere oportuns. Es valorarà la claredat d'idees, la facilitat d'expressió verbal i el coneixement sobre els temes exposats. La qualificació d'aquest exercici serà de 0 a 10 punts, i s'hi haurà d'obtenir un mínim de 5 punts per a superar-lo.
  
7.4 Tercer exercici. Realització d'un qüestionari de coneixements policials sobre el temari inclòs en el temari annex, amb 60 preguntes alternatives, amb una durada màxima d'1 hora. La qualificació d'aquest exercici serà de 0 a 10 punts, i s'hi haurà d'obtenir un mínim de 5 punts per a superar-lo.
  
7.5 Quart exercici. Resolució d'un cas pràctic sobre l'actuació de la Policia Local en un temps màxim d'1 hora. La qualificació d'aquest exercici serà de 0 a 10 punts, i s'hi haurà d'obtenir un mínim de 5 punts per a superar-lo.
  
7.6 Cinquè exercici. Consistent a traduir un text de castellà a valencià, o de valencià a castellà a parer del Tribunal. La durada d'aquest exercici serà de trenta minuts. Aquest exercici es qualificarà de 0 a 2 punts, i no serà eliminatori.
  
8. Procediment de selecció. Torn de mobilitat
  
El concurs per a cobrir la plaça per torn de mobilitat s'ajustarà a les normes següents:
  
a) Els mèrits al·legats i qualssevol altres dades hauran d'estar referits a la data d'acabament del termini de presentació d'instàncies.
  
b) Abans de començar la valoració dels mèrits aportats, es practicarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte. La prova psicotècnica s'ajustarà als barems establerts en l'annex III i annex III/1/a de l'Ordre de la Conselleria d'Administració Pública, de 5 de desembre de 1994, i el reconeixement mèdic d'acord amb allò establert en l'Ordre de 22 de desembre de 1997, de la Conselleria de Presidència, per la qual modifica la de data 5 de desembre de 1994. Igualment es practicarà la prova de coneixement inclosa en l'annex V d'aquestes bases.
  
9. Relació d'aprovats
  
Acabades les proves selectives, el Tribunal publicarà la relació d'aprovats per ordre de puntuació, i no podrà aprovar-hi un nombre d'aspirants superior al de places convocades, tant en torn lliure com en torn de mobilitat. Això no obstant, els aspirants que superen les proves selectives i no es troben dins de la relació d'aprovats, per excedir del nombre de places convocades, quedaran inclosos en una borsa de treball, segons l'ordre de puntuació obtinguda, amb la finalitat de cobrir com a interins les possibles baixes i/o vacants que es produesquen, si fa el cas, en un futur.
  
Prèviament a la realització de les proves selectives per torn lliure, s'haurà realitzat i resolt el concurs corresponent al torn de mobilitat.
  
10. Curs selectiu. Torn lliure
  
El tribunal formularà proposta al president de la Corporació dels aspirants que, havent superat les proves selectives, i prèvia presentació de la documentació exigida en aquestes bases, haja de realitzar el curs de capacitació de contingut teoricopràctic, i de caràcter selectiu, a l'Institut Valencià de Seguretat Pública, amb una durada de dos mesos.
  
Els aspirants proposats s'incorporaran a l'IVASP per a realitzar el primer curs que es convoque. La seua qualificació correspondrà a l'IVASP.
  
Superat el curs teoricopràctic, l'Institut Valencià de Seguretat Pública, formularà proposta de nomenament, si fa el cas, a l'Alcaldia, amb indicació de la puntuació o qualificacions obtingudes, als efectes del seu nomenament.
  
En el supòsit que un aspirant no supere el curs selectiu, l'IVASP comunicarà aqueixa circumstància a l'Alcaldia, i l'aspirant podrà incorporar-se al curs immediatament posterior. De no superar aqueix curs quedarà decaigut en el seu dret de participar en el procés selectiu instat, que s'entendrà acabat als efectes de poder convocar de nou la plaça o places que no s'hagueren cobert.
  
Per a la realització del curs teoricopràctic, els aspirants seran nomenats funcionaris en pràctiques i percebran amb càrrec a l'Ajuntament les retribucions que corresponguen d'acord amb les normes d'aplicació.
  
11. Presentació de documents
  
Els aspirants proposats pel Tribunal hauran de presentar davant de l'Ajuntament, en el termini màxim de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en aquestes bases, i que no hagen estat aportats amb anterioritat:
  
- Certificat de naixement expedit pel registre civil corresponent o fotocòpia del document nacional d'identitat, degudament compulsada.
  
- Original o fotocòpia compulsada del títol acadèmic exigible segons la convocatòria corresponent.
  
- Declaració de no haver estat separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
- Fotocòpia compulsada dels permisos de conducció A-2 i B-2 o, si fa el cas, classe A del Reial Decret 772/1997, de 30 de maig, pel qual s'aprova el Reglament General de Conductors, i classe B que habilite per a la conducció dels vehicles a què es refereix l'article 7.3 de l'anterior Reial Decret 772/1997.
  
- Declaració de la persona interessada de no estar exercint cap lloc o activitat en el sector públic delimitat per l'article primer de la Llei 53/1984, tot indicant-hi alhora, que no realitza activitat privada incompatible o subjecta a reconeixement de compatibilitat.
  
- Certificat mèdic acreditatiu de no patir malaltia o defecte físic que impedesca l'exercici de les corresponents funcions. Els aspirants que tinguen la condició de funcionaris de carrera quedaran exempts de justificar documentalment les condicions generals que ja hagueren estat acreditades per a obtenir-ne el nomenament anterior. En tot cas, hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.
  
Els qui, dins del termini indicat, i tret de cas de força major, no presenten la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del tribunal respecte d'aquest, sense perjudici de la responsabilitat en què puguen haver incorregut per falsedat en la seua instància.
  
En el supòsit que l'aspirant siga exclòs per no presentar la documentació, o per falsedat d'aquesta, el tribunal podrà proposar la inclusió en la llista d'admesos del mateix nombre que el d'exclosos per les anteriors causes, sempre que hagen superat les proves selectives i pel mateix ordre que en resulte.
  
12. Nomenament
  
12.1 Torn lliure
  
Superat el curso teoricopràctic, l'Institut Valencià de Seguretat Pública formularà una proposta de nomenament a l'Alcaldia. Els aspirants que no superen el curs teoricopràctic podran incorporar-se al curs immediatament posterior. Això no obstant, cessaran com a funcionaris en pràctiques i podran ser nomenats de nou quan s'incorporen al curs següent. De no superar aquest segon quedaran definitivament decaiguts en el seu dret de reserva de plaça.
  
Els aspirants que superen el curs teoricopràctic, prèvia presentació de la documentació exigida, seran nomenats funcionaris de carrera i hauran de prendre possessió del càrrec en el termini de 30 dies, comptador des de l'endemà de la notificació del nomenament.
  
12.2 Torn de mobilitat
  
Presentada la documentació exigida i efectuats els nomenaments com a agents del Cos de Policia Local de l'Ajuntament de Burjassot, hauran de prendre possessió de la plaça en el termini d'un mes a partir de l'endemà del nomenament. El cessament en la Corporació de la qual prové haurà d'efectuar-se dins dels tres dies hàbils següents a la data del nomenament.
  
El còmput del termini per al cessament s'iniciarà quan acaben els permisos o llicències que, si fa el cas, hagen estat concedits a les persones interessades. L'agent de la Policia Local que haja cursat la seua sol·licitud per al concurs de mobilitat estarà obligat de donar trasllat per escrit dels permisos o llicències esmentats a l'ajuntament convocant, i aquest podrà acordar-ne la suspensió del fruïment. L'ajuntament de procedència del funcionari podrà prorrogar-hi el seu cessament, per necessitats del servei, per un període de temps no superior a 20 dies hàbils, i comunicarà la pròrroga esmentada a l'ajuntament convocant.
  
13. Incidències
  
El tribunal queda autoritzat per resoldre els dubtes que es presenten, interpretar les bases de la convocatòria i prendre els acords necessaris per al bon ordre del procés selectiu. En allò no previst en les presentes bases, hi serà d'aplicació el Reial Decret Legislatiu 781/1986, de 18 d'abril; Llei 7/1985 de 2 d'abril; Decret 69/1986, de 2 de juny; Llei 6/1999, de 19 d'abril, de Policies Locals i de Coordinació de Policies Locals de la Comunitat Valenciana, i normes de desplegament.
  
14. Recursos
  
Contra aquestes bases i tots els actes administratius definitius que se'n deriven les persones interessades podran interposar els oportuns recursos en els casos i en la forma establerts en la Llei 30/1992, de Règim Jurídic de les Administracions Públiques i del Procediment Administratiu Comú.
  
15. Publicació
  
Aquestes bases es publicaran en el Butlletí Oficial de la Província de València i en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
ANNEX I
  
Proves físiques
  
De caràcter obligatori i eliminatori, en torns de promoció interna i torn lliure. Consistiran a superar proves d'aptitud física que posen de manifest la capacitat per a l'exercici del lloc de treball i el contingut i les marques mínimes del quals seran, almenys, els següents:
  
1. Proves.
  
1.1 Trepa de corda amb presa de peus: homes, 4 metres, dones, 3 metres
  
1.2 Salt de llargada amb cursa, homes 4 metres, dones, 3,8 metres
  
1.3 Salt d'alçada: homes 1,10 metres, dones, 1 metre
  
1.4 Cursa de velocitat en 60 metres: homes, 10 segons, dones, 12 segons
  
1.5 Cursa de resistència en 1.000 metres, homes 4 minuts, dones 4 minuts 10 segons
  
1.6 Natació 50 metres, homes 57 segons, dones 1 minut.
  
La qualificació d'aquest exercici serà d'apte o no apte, i s'hi hauran de superar pel cap baix quatre de les proves per ser declarat apte.
  
ANNEX II
  
Temari
  
Grup primer: Dret polític i administratiu
  
Tema 1. Organització política de l'Estat espanyol. Classe i forma d'Estat. Organització territorial de l'Estat. La Corona. Poder legislatiu. Poder executiu. Poder judicial. Relacions entre el Govern i les Corts Generals.
  
Tema 2. La Constitució espanyola: El sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals: les Cambres. La funció legislativa. L'Administració de Justícia.
  
Tema 4. L'organització territorial espanyola: les comunitats autònomes. Els Estatuts d'Autonomia. Òrgans i competències. Les administracions públiques, estatal, autonòmica i local.
  
Tema 5. L'Estatut d'Autonomia de la Comunitat Valenciana: la Generalitat Valenciana. Les Corts. El Govern o Consell. Les competències. Administració de Justícia. Administració Local. Economia i Hisenda.
  
Tema 6. Administració Local: caràcter natural de l'Administració Local. L'Administració Local com a instrument de descentralització. L'Administració Local en la Constitució de 1978. Entitats que comprèn l'Administració Local.
  
Tema 7. El Dret Administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon: règim local i policia
  
Tema 8. El municipi, òrgans unipersonals de govern: l'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern: el ple de l'Ajuntament. La Comissió de Govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia governativa i judicial.
  
Tema 11. La policia local, conceptes previs. Missions i objectius. Estructura orgànica i funcional.
  
Tema 12. El binomi policia local'ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local. Llei Orgànica de Forces i Cossos de Seguretat: principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana: disposicions generals de la coordinació dels policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer: penal
  
Tema 15. El Codi Penal: concepte de delicte i falta. Graus d'execució del delicte. Accions i omissions. Frau i culpa. Autors, còmplices i encobridors.
  
Tema 16. Classes de faltes: contra els interessos generals de les poblacions, contra les persones i contra la propietat.
  
Tema 17. Classes de delictes: contra les persones, contra la llibertat i l'honestedat, i contra la propietat.
  
Tema 18. Obligacions i competències dels ajuntaments: les ordenances municipals. Els bans d'Alcaldia.
  
Tema 19. Ordenances municipals, concepte i classe. Infraccions. Potestat sancionadora. Principals infraccions a bans i ordenances. Procediment sancionador.
  
Grup quart: trànsit
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments que puguen sorgir del desenvolupament de la Llei de Bases sobre el Trànsit i Circulació de Vehicles a Motor i Seguretat Vial.
  
Tema 22. El trànsit vial: Instrucció. Vies i vehicles i conductors. Les condicions tècniques del vehicle. Classes de transport.
  
Tema 23. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.
  
Tema 24. Els accidents de trànsit: concepte i consideracions prèvies. Les causes. Classes i fases.
  
Grup cinquè
  
Tema 25. Burjassot. Història i tradicions.
  
Tema 26. Burjassot. Terme municipal i carrers.
  
Tema 27. Institucions culturals, esportives i recreatives del municipi.
  
Tema 28. Altres institucions del municipi.
  
Tema 29. Institucions i serveis que presta l'Ajuntament.
  
Cosa que fem pública perquè en prengueu coneixement i als efectes oportuns.